Se pa sèlman pou kesyon dlo a rejim Divalye te fè masak Kazal la | Montray Kréyol
Visites :194,648,632
Cette semaine :398,185
[18+] Bộ ảnh nude đẹp nhất của Dương Quốc Định (1,103)
Le consultant en assurances saint-lucien assassiné "par erreur" par une policière blanche (373)
Envie de boycotter Israël ? Voici la liste des marques et produits à bannir (303)
LAPLI-A VIRÉ-KOUMANSÉ FÈ ZWEL-SÉRÉ ÉPI NOU ! (154)
[18+] Bộ ảnh nude đẹp nhất của Dương Quốc Định (173,030)
Jeudi, 5 Mars, 2020 - 22:16
Kazal se 4e seksyon komin Kabarè ki te rele Duvalierville nan moman evènman sa te pase. Selon jounalis, istoryen Bernard Didriech gen 23 moun ki pèdi lavi yo anba bal ak kout manchèt makout pandan masak sa. Pou n te fouye pi fon koze sa, nou te al patisipe nan 50e komemorasyon evènman sa nan Kazal, jou mèkredi 27 mas 2019 la. Se òganizasyon Devoir de mémoire Haïti, Gad Kazal ak Fondasyon Lorquet ki te reyalize aktivite sa nan lide pou salye memwa viktim yo.
Gen yon rivyè ki travèse Kazal ki desann al Kabarè yo rele « Tòsèl ». Otorite yo nan Leta te pase lòd se 2 jou sèlman yon agrikiltè dwe wouze jaden li. Nenpòt moun ki pa t obeyi anba lòd sa, yo arete w, woule w anba baton epi fè w peye yon amand 50 goud anvan w jwenn liberasyon. Se konsa « Choukèt lawouze » ki se non milis divalyeris nan zòn andeyò yo, ta pral fè anpil abi, enjistis.
Ekriven, ansyen militan kominis ayisyen, Réné Dépestre ki t ap anime yon pwogram kreyòl nan radyo « La Havane » depi Kiba, retransmèt sitiyasyon ki t ap dewoule nan Kazal la. Li deklare « se moman pou tout ayisyen leve kanpe pou ede revolisyonè yo nan Kazal pou yo kapab kontinye operasyon sa ki kapab premye batay liberasyon nasyonal la »
Anselme Benoit ki se yon reskape masak la ki gen 86 lane rapòte nou : « Mwen fè 6 jou nan kache. Mwen te gen 2 frè m ki te nan zafè kominis la. M te oblije mete kòm deyò al kache yon kote byen lwen ki rele Sen Jozèf. Tout moun pè pote manje pou mwen, yo pè kò yo, grangou vle touye m. Se pandan m nan kache mwen aprann yo koupe tèt Alix ak Germain (ki te zanmi m), pote bay prezidan. Pou m pat mouri grangou, mwen soti. Yo arete m, yo bat mwen. Te gen yon chèf yo rele Arnel Bout Ponyèt, li di : djake misye non ! . Bò 6 zè yo pati ak mwen pou al fizye m. Yo mare m 2 bwa dèyè do. Yo di m fè dènye priyè m. Mwen di Bondje m peche, men m pa yon kriminèl. Ou va resevwa nanm mwen. Mwen di yo fouye tou a pi fon pou sant mwen pa anmède moun. Se konsa yon n ladan yo di « si n fizye misye n ap gen anpil pwoblèm ». Se konsa yo transfere m nan prizon Kabarè.»
Images : Luckenson Jean
https://ayibopost.com/se-pa-selman-pou-kesyon-dlo-a-rejim-divalye-te-fe-masak-ka…